Author: Bente Moen

Porsanger Kommune

Velkommen til sykeavdelingen

En informasjonsbrosjyre til beboere og pårørende

Sist revidert 4.1.17

VELKOMMEN TIL SYKEAVDELINGEN
Denne brosjyren inneholder praktiske opplysninger til deg og dine pårørende om Helsetun, sykeavdelingen.
Avdelingen er organisert i 3 grupper. Gruppe RØD finner du nederst i korridoren nærmest kjøkkenet, gruppe BLÅ ligger midt i korridoren nærmest hovedvaktrommet og gruppe GRØNN finner du mot vest fra hovedvaktrom.
Så langt det lar seg gjøre oppnevnes det primærkontakt for beboere—det vil si at hver pasient har sin faste kontaktperson.
Avdelingen ledes av en sykepleier som har kontorsted i avdelingen.
Avdelingen har legevisitt 3 ganger pr. uke. I tillegg til sykeavdelingen ligger også fysikalsk avdeling, legestasjon, hjemmetjeneste, Porstun oghelse– og omsorgsadministrasjonen på Helsetunbygget.
Avdelingen har fast avtale om besøk av fotpleier og frisør som du kan bestille time hos. Utgifter til dette dekker du selv.
Tannpleier kommer også til avdelingen med jevne mellomrom og dette er en gratistjeneste for deg som beboer.
HVA BØR DU TA MED NÅR DU FLYTTER TIL SYKEAVDELINGEN?
Når du flytter til sykeavdelingen bør du ta med deg det du har bruk for av klær, sko, yttertøy. Du må også selv holde deg med toalettsaker under oppholdet. Om du bruker medisiner bør du ta med deg det du har og levere dette til sykepleier ved ankomst. Etter dette vil avdelingen ta ansvar for innkjøp av medisiner til deg dersom du har langtidsplass.
Skal du bo her fast kan du ta med deg småmøbler, bilder, TV m.m.. Du kan ikke møblere slik at det hindrer deg i å få den hjelpen du trenger eller bruke de hjelpemidler du og våre ansatte måtte ha behov for.
Vi gjør oppmerksom på at det ikke er tillatt å bruke levende lys eller oljeovner på avdelingen.
Vi anbefaler ikke å ta med gjenstander eller smykker av stor verdi, og du har i så fall ansvar for disse selv.

MERKING AV TØY
Alt av klær blir vasket på renseri og må derfor merkes av pasienten selv. Merking må skaffes til veie av pasienten selv. Tøy som ikke er merket må du selv eller dine pårørende vaske. Til tross for merking hender det likevel dessverre at klær blir borte.
Siden klær blir sendt til renseri må disse tåle vask på ordinært vaskeprogram 40 gr. Klær som må håndvaskes, f.eks ulljakker o.l. må pårørende ta ansvar for.
BESØK
Sykeavdelingen ønsker å fremstå mest mulig lik et hjem, og ønsker at du opprettholder god kontakt med din familie også etter at du har flyttet til sykeavdelingen. Vi har derfor ingen fast visitt-tid og du kan ha besøk når du ønsker det.
Selv om du har flyttet til sykeavdelingen er det positivt om du kan ta dagsturer eller helgebesøk til dine nærmeste.
Vi håper selvfølgelig på et godt samarbeid med deg og din familie. Vi mener gjensidig tillit er avgjørende for at du som beboer skal føle deg trygg.
Dersom du skulle bli alvorlig syk, kan dine nærmeste være sammen med deg her så mye de ønsker.
MÅLTIDER
Frokost kl. 08.30—alle har spist
Middag kl. 13.00
Kaffe kl. 16.00
Kvelds kl. 18.00
Alle grupper har hver sin dagligstue/ kjøkken der det finnes tv, radio, kaffekoker m.vm. Her serveres alle måltider. Stuene er også et samlingspunkt for beboere og besøkende.
Dersom du som beboer blir sulten utenom måltidene, er det lagt opp til at du kan få noe ekstra å spise.
Besøkende gis mulighet til å kjøpe seg mat. Vaffelservering hver fredag formiddag.

Porsanger Kommune

Side #

VERDISAKER
Vi oppbevarer dine private medisiner. Mot kvittering kan vi også oppbevare litt penger og verdisaker som låses inn på vaktrom.
Beboer må ha egen forsikring på høreapparater og briller som benytte under oppholdet. Slikt utstyr vil kun erstattes av kommunen dersom det kan påvises at det er personell som har forårsaket skade på disse.
AVISER, RADIO OG TV
Dagsavisen kommer til avdelingen hver morgen.
TV og radio finnes på alle stuene, men kan også tas med ved innflytting dersom du ønsker egen tv og radio på rommet.
ANNET
Det arrangeres andakt og andre aktiviteter på avdelingene. Informasjon om disse finner du på oppslagstavla. Pårørende har også anledning til å ta ansvar for aktiviteter om de ønsker.
Avdelingen har også tolketjeneste som du kan benytte ved behov.
Informasjonsbrosjyren gir kanskje ikke svar på alle de spørsmål du som ny beboer har, men personalet står til disposisjon hvis det er noe du lurer på eller har praktiske ting du trenger hjelp til.
Da gjenstår det bare å ønske deg velkommen til sykeavdelingen, vi håper du vil trives.
TELEFONNUMMER
Vaktrom tlf. 485 06 598
Gruppe grønn tlf. 485 06 375
Gruppe rød tlf. 485 06 145
Vakthavende sykepleier tlf. 485 05 841
Fagansvarlig sykeavdelingen tlf. 932 32 798